พฤกษ์ พานิช

**พฤกษ์ พานิช** (เกิด 10 กันยายน พ.ศ. 2535) ชื่อเล่น **ซี** เป็นนักแสดง นายแบบ นักร้อง และพิธีกรชาวไทย เริ่มมีชื่อเสียงจากผลงานการแสดงจากการได้รับบทนำในซีรีส์เรื่อง *[[เพราะรักใช่เปล่า|WHY R U THE SERIES เพราะรักใช่เปล่า]]* ทางไลน์ทีวี ในบท "ไฟท์เตอร์" และเป็นที่รู้จักมากยิ่งขึ้น จากการได้รับบทนำในซีรีส์เรื่อง *[[นิ่งเฮียก็หาว่าซื่อ|Cutie Pie นิ่งเฮียก็หาว่าซื่อ]]*​ ทางช่องเวิร์คพอยท์ ในบท "เฮียเหลียน" (กิเลน หวัง) และมีผลงานอย่างต่อเนื่องหลายบทบาทอย่างเช่น *[[เพลงบินใบงิ้ว]]*, *[[one night stand คืนเปลี่ยนชีวิต]]* และ *[[สูตรลับขโมยใจ]]* 

## ประวัติ

ซี พฤกษ์ พานิช เกิดเมื่อวันที่ 10 กันยายน พ.ศ.2535 เป็นบุตรชายคนที่ 3 ของครอบครัว มีภูมิลำเนาอยู่ที่จังหวัดเชียงราย จบการศึกษาระดับมัธยมศึกษาจากโรงเรียนสามัคคีวิทยาคม จังหวัดเชียงราย ระดับปริญญาตรีจาก คณะนิเทศศาสตร์ มหาวิทยาลัยกรุงเทพ เอกโฆษณา โทฟิล์ม

## อาชีพการงาน
### ด้านการแสดง
พฤกษ์เริ่มก้าวสู่วงการบันเทิงโดยเข้าร่วมโครงการ รักฝุ่นตลบ เดอะแคสติ้งโปรเจ็ค แต่สุดท้ายเขาไม่ผ่านการคัดเลือก จากนั้นมีผลงานชิ้นแรกคือเป็นโฆษณาอีกหนึ่งชิ้น โดยผลงานแสดงชิ้นแรกคือเสือ ชะนี เก้ง จากนั้นจึงได้เป็น 1 ในพิธีกรในรายการ ดูมันดิ (DoMunDi TV)ซึ่งเป็นรายการท่องเที่ยวที่ออกอากาศทางช่อง Youtube ทำให้พฤกษ์เริ่มเป็นที่รู้จัก  

ต่อมาในปี พ.ศ. 2563 พฤกษ์ได้รับโอกาสแสดงบทนำครั้งแรกในละครซีรีส์คือเรื่อง **[[เพราะรักใช่เปล่า|WHY R U THE SERIES เพราะรักใช่เปล่า]]** รับบทเป็น **ไฟท์เตอร์** แสดงร่วมกับ เซ้นต์ ศุภพงษ์ อุดมแก้วกาญจนา โดยพฤกษ์ได้รับรางวัล Kazz Awards 2021 ในสาขา Rising Actor จากบทไฟท์เตอร์อีกด้วย ทำให้พฤกษ์ได้มีผลงานการแสดงมากขึ้น เช่น ละครโทรทัศน์เรื่อง *เพลงบินใบงิ้ว* รับบท แจกัน, ละครซีรีส์เรื่อง *Remember15* รับบท บิว

และในปี พ.ศ. 2565 พฤกษ์ได้รับบทนำอีกครั้งในละครซีรีส์เรื่อง **[[Cutie Pie นิ่งเฮียก็หาว่าซื่อ]]** ออกอากาศทางช่อง workpoint โดยรับบทเป็น **กิเลน หวัง** หรือ **เฮียเหลียน **ประกบคู่กับ นุนิว ชวรินทร์ เพริศพิริยะวงศ์ ทั้งคู่ได้รับความนิยมอย่างมากทั้งในประเทศและต่างประเทศ  และ Cutie Pie นิ่งเฮียก็หาว่าซื่อ รวมทั้งนักแสดงก็ได้รับรางวัลมากมาย ทำให้พฤกษ์มีผลงานการแสดงอย่างต่อเนื่อง ได้แก่ ละครโทรทัศน์เรื่อง *Club Friday The Series 14 : LOVE&BELIEF ตอนรัก 7 ปี* รับบท เล้ง, ละครโทรทัศน์เรื่อง *One Night Stand คืนเปลี่ยนชีวิต* รับบท ทอย 

ในปี พ.ศ. 2566 พฤกษ์ได้มีโอกาสแสดงบทนำในภาพยนตร์เรื่องแรก คือ ภาพยนตร์พีเรียดโรแมนติกสยองขวัญเรื่อง **ดับแสงรวี (After Sundown) **กำกับโดย **บัณฑิต ทองดี **รับบทเป็น **พระเพลิง สิทธิกรกัลป์ **ประกบคู่ นุนิว ชวรินทร์ อีกครั้ง โดยดับแสงรวีเป็นภาพยนตร์ที่เกิดจากความร่วมมือของ Mandee Work, Very Great Company, เดอะ วัน เอ็นเตอร์ไพรส์ และ เมเจอร์ ซีนีเพล็กซ์ ฉายครั้งแรกเมื่อวันที่ 20 กรกฎาคม พ.ศ. 2566

### ด้านงานเพลง
พฤกษ์ได้เข้าร่วมการแข่งขันรายการ i can see you voice Tahailand เมื่อปี พ.ศ. 2559 ต่อมาพฤกษ์ออกซิงเกิลแรกร่วมกับสมาชิกรายการ ดูมันดิ ในปีพ.ศ. 2560 คือเพลง ปลอบ (หรา) ซึ่งเป็นเพลงที่ร่วมกันแต่งกับสมาชิกคนอื่น ต่อมาพฤกษ์ได้ร่วมทำเพลงกับโปรเจคต่าง ๆ รวมทั้งร้องเพลงประกอบซีรีส์ *Cutie Pie นิ่งเฮียก็หาว่าซื่อ* ได้แก่ เพลง Always You ไม่เคยไม่รัก, เพลง ใจรัก, เพลง Baby Boo ที่รักที่รัก (ร่วมกับ NuNew) และ *Cutie Pie 2 You นิ่งเฮีย 2 You* ได้แก่ เพลง Love is Love รักก็รักดิ (ร่วมกับ NuNew) รวมทั้งภาพยนตร์ *ดับแสงรวี* ได้แก่ เพลง แสงรวี (ร่วมกับ NuNew)

พฤกษ์ได้ปล่อย Pre-Single เพลง คนหนึ่งคน (Nobody) ในวันที่ 15 กันยายน พ.ศ. 2565 และได้เปิดตัวในฐานะศิลปินภายใต้ค่าย DMD MUSIC เมื่อวันที่ 14 มิถุนายน พ.ศ. 2566 ซึ่งดูแลในส่วนของผลงานเพลงในอนาคต

### ด้านธุรกิจ
ในวันที่ 1 กันยายน พ.ศ. 2565 พฤกษ์ได้เปิดตัวธุรกิจส่วนตัวชิ้นแรก คือ **ZeeFruit** เป็นผลิตภัณฑ์ผลไม้อบกรอบ โดยเปิดตัวด้วยผลไม้ 2 ชนิด คือ มะม่วง และ ทุเรียน ต่อมาได้ผลิต สตรอว์เบอร์รี่ และ กล้วย เพิ่ม ซึ่งสามารถสั่งซื้อ ZeeFruit ได้ที่ช่องทางออนไลน์ผ่าน Lazada และ Shopee

และในวันที่ 8 สิงหาคม พ.ศ. 2566 ได้เปิดตัว **SuperSun** เป็นแบรนด์เสื้อผ้าของตนเอง ซึ่งเปิดจำหน่ายคอลเลคชั่นแรก Your Everyday Orbit เมื่อวันที่ 16 กันยายน พ.ศ.2566 ผ่านเว็บไซต์ supersunstore.com

## ผลงาน

### ละคร/ซีรีส์

### ภาพยนตร์

### พิธีกร

* ดูมันดิ (2559)

### มิวสิควีดิโอ

### เพลง

### Original Soundtrack (OST)

### คอนเสิร์ตและแฟนมีตติ้ง

## รางวัลและการเสนอชื่อ

## อ้างอิง

## แหล่งข้อมูลอื่น
* 
* 
* 

หมวดหมู่:นักแสดงชายชาวไทย
หมวดหมู่:พุทธศาสนิกชนชาวไทย
หมวดหมู่:นักร้องทีป็อป